open-index/open-wikipedia-markdown huggingface dataset:
José Juncal Verdulla

**José Juncal Verdulla**, nado en Pontevedra o 4 de decembro de 1869 e finado en Barcelona o 20 de xuño de 1961, foi un empresario, pedagogo, xornalista e escritor galego.
## Traxectoria 
Empresario de pesca en Marín. Republicano lerrouxista, como xornalista fundou *El Grito del Pueblo*, dirixiu *La Unión Republicana*, *La Acción* e *La Libertad* e colaborou en *El Combate*, *El Progreso* e *Galicia en Cataluña* (Barcelona). Casado con Amelia Lerroux, irmá de Alejandro Lerroux, por motivos políticos estableceuse en Barcelona en 1910. Foi director da Escola de Maxisterio de Barcelona e presidente do Centro Galego de Barcelona, baixo o seu mandato a entidade meteuse de cheo na política radical, ata o punto de acabar actuando como un apéndice daquel partido. Foi o primeiro presidente da Federación de Casas regionales de Barcelona, colectivo fundado en 1929. Foi concelleiro e tenente de alcalde de Barcelona. Nomeado embaixador en Portugal en outubro de 1933, continuou no cargo ata febreiro de 1936, sendo substituído por Claudio Sánchez Albornoz.

## Obras 
* *Elementos de ciencia gramatical de la lengua hispanoamericana*, 1912 e 1914.
* *La cuestión pedagógica en España*, 1923.
## Vida persoal 
Casou en Madrid con Amelia Lerroux García en agosto de 1907, e foi pai de Manrique e Amelia Juncal Lerroux.
## Notas 
## Véxase tamén 
### Bibliografía 
*  
*
Miranda Richardson

**Miranda Jane Richardson** nada o 3 de marzo de 1958 é unha actriz inglesa de cinema, televisión e teatro.

## Traxectoria 
En 1985, Richardson fixo o seu debut no cinema como Ruth Ellis, a última muller a ser aforcada no drama biográfico de Mike Newell *Bailar cun estraño*. Un ano despois, foi lanzada por Steven Spielberg para aparecer no seu drama sobre a segunda guerra mundial, *O imperio do sol* (1987).

Richardson é coñecida polo seu papel como a Raíña Sabela I de Inglaterra, tamén coñecida como Queenie, na comedia de televisión británica *Blackadder II* (1986).

Richardson apareceu nunha serie de papeis secundarios no cine, incluíndo Vanessa Bell en *The Hours*, Lady Van Tassel, en *Sleepy Hollow* e Patsy Carpenter en *The Evening Star*. Ela tamén gañou eloxios pola súa interpretación en *The Crying Game* e *Enchanted April*, co que gañou un Globo de Ouro.

Richardson tamén apareceu como a Raíña Rosalind de Dinamarca en The Prince and Me e como a ama de ballet Madame Giry, na versión cinematográfica do musical de Andrew Lloyd Webber The Phantom of the Opera (2004). En 2005, apareceu no papel de Rita Skeeter, a xornalista d’*O Profeta Diario* en *Harry Potter e o Cáliz de Fogo*.

## Filmografía 
## Véxase tamén 
### Ligazóns externas 
*Ficha na IMDb
Movemento pola Xustiza e a Paz

O **Movemento pola Xustiza e a Paz**, en francés **Mouvement pour la justice et la paix** (MJP) foi un grupo militar e político marfilés, que funcionou durante os primeiros anos do século XXI.
## Historia
O MJP foi un dos grupos rebeldes que participou na Guerra Civil de Costa do Marfil contra o exército regular do presidente Laurent Gbagbo. O seu líder foi Gaspard Déli e contaba uns 250 soldados. Despois de tomaren a cidade de Man en novembro de 2002, o MPJ asinou o acordo de cesamento do fogo o 8 de xaneiro de 2003, e tamén participou na sinatura do acordo de Linas-Marcoussis o 24 de xaneiro dese ano. A partir de 2004 converteuse nun socio menor do Movemento Patriótico de Costa do Marfil, liderado por Guillaume Soro, e nese mesmo ano fusionáronse para dar lugar ás Forzas Novas de Costa do Marfil.

## Notas
GSH Trissino

O **Gruppo Sportivo Hockey Trissino** é un equipo de hóckey a patíns da localidade de Trissino, Vicenza (Italia). Foi fundado en 1961 e actualmente compite na segunda categoría dó hóckey a patíns italiano, a Serie A1. Ao longo dos seus 50 anos de historia, o club gañou unha liga e unha copa, ámbolos dous títulos conseguídos na década dos '70.

## Palmarés
* **2 Liga italiana Serie A1:** 1978, 2021-22
* **2 Copas italianas:** 1974, 2021-22
* **1 Supercopa de Italia: ** 2022
* **1 Liga Europea: ** 2021-2022
* **1 Copa Intercontinental: ** 2022

## Xogadores célebres
O ex-capitán da selección italiana de hóckey a patíns, ex xogador do H.C. Liceo, e actual xogador do Hockey Valdagno, Dario Rigo, é trissinese e iniciou a súa carreira no Gruppo Sportivo Hockey Trissino.

## Véxase tamén
Johannes Ockeghem

**Johannes Ockeghem**, tamén escrito como **Jean de**; apelido **Okeghem**, **Ogkegum**, **Okchem**, **Hocquegam**, **Ockegham**; (Saint-Ghislain, Bélxica, c. 1410 - Tours, Francia, 6 de febreiro de 1497) foi un compositor belga do período do Renacemento, sendo o principal compositor da segunda xeración da escola francoflamenga.
Fingers Crossed

***Fingers Crossed*** é o álbum de estrea da banda australiana de indie pop Architecture in Helsinki, editado o 9 de febreiro do 2003 polo selo Trifekta.

É coñecido sobre todo polos seus sintetizadores doces con tons altos e pola ampla variedade instrumental. No disco úsanse glockenspiel, xilófono, frauta, catro tipos distintos de guitarra, trompeta, tuba, trombón woodwinds, baixo, distintos tipos de percusión, clarinete ou melódica entre outros. No disco tamén atopamos gran variedade de voces.

## Listaxe de cancións 
# "One Heavy February" - 0:59
# "Souvenirs" - 2:26
# "Imaginary Ordinary" - 2:17
# "Scissor Paper Rock" - 2:30
# "To and Fro" - 2:33
# "Spring 2008" - 2:52
# "The Owls Go" - 3:35
# "Fumble" - 3:07
# "Kindling" - 1:49
# "It's Almost a Trap" - 2:22
# "Like a Call" - 3:06
# "Where You've Been Hiding" - 2:41
# "City Calm Down" - 2:50
# "Vanishing" - 4:13
Revolution Girl Style Now!

***Revolution Girl Style Now!*** é o primeiro álbum da banda de punk rock estadounidense Bikini Kill. Foi auto-editado polo grupo en casete no ano 1991.

## Listaxe de cancións
Spanking Machine

***Spanking Machine*** é o álbum de estrea da banda estadounidense de punk rock Babes in Toyland, editado o 16 de abril de 1990 polo selo Twin/Tone Records.

## Listaxe de cancións
Anton Webern

**Anton Webern**, nado en Viena o 3 de decembro de 1883 e finado en Mittersill o 15 de setembro de 1945, foi un compositor austríaco pertencente á chamada Segunda Escola de Viena, da que foi un dos máximos expoñentes xunto con Schönberg e Alban Berg, cos que conformou a chamada Trindade Vienesa. Como alumno e seguidor de Schönberg, Webern é un dos máximos expoñentes do dodecafonismo, ademais, as súas innovacións no que se refire á organización da altura, o ritmo e a dinámica foron decisivos no desenvolvemento do serialismo integral.

## Traxectoria 
Foi bautizado co nome de Anton Friedrich Wilhelm von Webern. Nunca usou os seus nomes intermedios, deixando o "von" en 1918. Despois de pasar boa parte da súa mocidade en Graz e Klagenfurt, Webern ingresou na Universidade de Viena en 1902. Estudou musicoloxía con Guido Adler, e presentou unha tese sobre os *Choralis Constantinus* do compositor renacentista Heinrich Isaac. Este interese pola música antiga influiría moito na súa técnica compositiva anos máis tarde.

### A Segunda Escola de Viena 
Estudou composición con Arnold Schoenberg, e ao graduarse escribiu a súa *Passacaglia, Op. 1* en 1908. Coñeceu a Alban Berg, quen tamén era alumno de Schoenberg, e estas dúas amizades serían as máis importantes da súa vida ao marcar decisivamente o seu camiño musical. Despois de finalizados os seus estudos, tomou postos de dirección musical nos teatros de Ischl, Teplitz, Danzig, Stettin e Praga antes de regresar a Viena. Alí axudou a sacar adiante a Sociedade para Execucións Musicais Privadas que dirixía Schoenberg e dirixiu a Orquestra Sinfónica de Traballadores de Viena dende 1922 ata 1934.

### Durante o nazismo 
A música de Webern foi denunciada como "bolxevismo cultural" cando o Partido Nazi triunfou en Austria en 1938. Polo tanto, tivo dificultades para traballar, e tomou un posto como editor e corretor para a editorial que publicaba a súa música, Universal Edition. Webern deixou Viena en 1945 e marchou a Mittersill, en Salzburgo, pensando estar máis seguro alí. Porén, o 15 de setembro, durante a ocupación aliada de Austria, foi ferido mortalmente polo disparo dun soldado estadounidense ebrio despois de arrestar ao seu xenro por actividades de contrabando.
Internal Wrangler

***Internal Wrangler*** é o álbum de estrea da banda inglesa de rock alternativo Clinic, editado o 1 de maio do 2000 a través do selo Domino Records.

## Listaxe de cancións 
# "Voodoo Wop" – 1:41
# "The Return Of Evil Bill" – 2:32
# "Internal Wrangler" – 3:03
# "DJ Shangri-La" – 0:52
# "The Second Line" – 2:28
# "C.Q." – 1:09
# "T.K." – 2:31
# "Earth Angel" – 3:20
# "Distortions" – 4:01
# "Hippy Death Suite" – 1:18
# "2nd Foot Stomp" – 2:52
# "2/4" – 2:33
# [silencio] – 0:04
# "Goodnight Georgie" – 2:34
Future Perfect

***Future Perfect*** é o álbum da estrea da banda estadounidense de rock alternativo Autolux, editado o 26 de novembro do 2004. *Future Perfect* foi gravado nos Ánxeles nos Sunset Sound baixo a produción de T-Bone Burnett.

En outubro de 2016 Pitchfork Media situouno no número 44 da súa lista dos 50 mellores álbums de shoegaze de todos os tempos.

## Listaxe de cancións 
# "Turnstile Blues" - 5:40
# "Angry Candy" - 4:45
# "Subzero Fun" - 3:56
# "Sugarless" - 5:22
# "Blanket" - 4:49
# "Great Days for the Passenger Element" - 5:20
# "Robots in the Garden" - 2:05
# "Here Comes Everybody" - 5:17
# "Asleep at the Trigger" - 4:45
# "Plantlife" - 4:12
# "Capital Kind of Strain" - 5:42

## Notas
Such Blinding Stars for Starving Eyes

***Such Blinding Stars for Starving Eyes*** é o álbum de estrea da banda estadounidense de post-hardcore Cursive. Foi editado o 9 de setembro de 1997 a través do selo Crank! Records.

## Listaxe de cancións
Faba de Lourenzá

A **faba de Lourenzá** é unha variedade de feixón con Indicación Xeográfica Protexida da zona de Lourenzá.

## Características 
O seu cultivo está favorecido pola climatoloxía continental da zona, con choivas abundantes (1.200 - 1.400&nbsp;mm ao ano) e temperaturas suaves (12 a 14&nbsp;°C anuais). Na zona predominan os solos francos e franco-lamacentos, con valores de acidez cun pH de entre 7 e 5.

## Historia 
A vida económica da zona estivo determinada pola celebración periódica de feiras de gando e produtos agrícolas, os días 9 e 28 de cada mes. O mercado de fabas de Lourenzá está documentado dende o século XVIII.

Nas décadas de 1970 e 1980, debido á decadencia do sector lácteo, déuselle pulo á produción da faba e do liño, dada a estacionalidade destes cultivos (duran 6 meses). Desde 1990, ano da creación da festa da faba, cobrou especial relevancia o mercado de fabas por xunto entre outubro e xaneiro. Este mercado consolidouse a comezos do século XXI, acadándose as 600 toneladas de transacción anual.

O concello de Lourenzá fomentou a profesionalización do sector coa construción da Lonxa de Horta, Flor e Faba.

No ano 2000 a Xunta de Galicia apoiou a aprobación da denominación de orixe protexida para as fabas cultivadas na Mariña lucense. O distintivo, á espera da aprobación do Ministerio de Agricultura de España e do departamento correspondente da Unión Europea, abranguirá a leguminosa producida nos concellos de Alfoz, Barreiros, Burela, Foz, Lourenzá, Mondoñedo, A Pontenova, Ribadeo, Trabada, O Valadouro, O Vicedo, Viveiro e Xove.

## Variedades 
Na actualidade hai dúas variedades principais: a Faba Galaica e a Faba do Marisco, as dúas pertencentes á especie *Phaseolus vulgaris L.*.

## Enfermidades 
O cultivo da faba pode verse afectado por diversas pragas (mosca da semente, pulgóns e gurgullos, que poden chegar a estragar a colleita enteira) e enfermidades (fungos).

## Notas 
## Véxase tamén 
### Outros artigos 
* Denominacións de Orixe de Galicia

### Ligazóns externas 
* Centro de interpretación da faba de Lourenzá
Bastards on Parade

**Bastards on Parade** é un grupo musical da Coruña xurdido no 2007 que fai unha sorte de punk-rock celta. Despois de teren feito varios EPs, *Pipes & Drunx* e *Whiskey in my Heart* no 2008, *Death Shore Pirates* no 2009, este último levounos en febreiro do 2010 a unha xira por países europeos como Francia, Alemaña e Países Baixos.

O seu disco debut *Tales from the Death Shore* presentarase en París o 16 de abril, editado por Carnage Recordz (Francia) e Uncle Owen (Xapón), acadando boas críticas, e ó 5º lugar na lista do radio estadounidense shitenonions.com e o 11º en paddyrock.com.

## Discografía 
## Notas 
## Véxase tamén 
### Ligazóns externas 
* Bastards on Parade www.lastfm.es
Carlos Marcos

**Carlos Marcos Blanco**, nado na Coruña o 6 de agosto de 1961, é un político galego.

## Traxectoria 
É licenciado en Filosofía e Ciencias da Educación na Universidade de Santiago de Compostela.. Nos anos 80 fundou Unión Coruñesa, partido que non acadou o apoio necesario para entrar no Concello da Coruña como concelleiro. Nesa mesma época fundou a revista *Estilo Galicia* e competiu en rallys como copiloto de José Mora, disputando o Campionato de España de Rallys de Terra e quedando cuarto en 1990.

No ano 2007 preséntase como cabeza de lista na Coruña do Partido Galeguista ás eleccións municipais, e non obtén representación no concello. Despois deste fracaso, aliouse co ex-concelleiro do PP Fernando Rodríguez Corcoba, que tamén se presentara sen éxito como independente ás eleccións municipais, para reflotar Unión Coruñesa, unha formación local de dereitas que xa cofundara canda José González Dopeso.

É defensor do emprego do topónimo *La Coruña*, contrario á Lei de normalización lingüística  e á Lei de memoria histórica de España.

Denunciou o proxecto Wikipedia perante un xuíz por cualificar a súa formación política de xenófoba e ultradereitista. En 2018 afiliouse a Vox.

## Vida persoal 
Está casado e ten tres fillos.

## Notas 
## Véxase tamén 
### Ligazóns externas 
* Entrevista en RadioVoz en marzo de 2011. .
* Perfil de Carlos Marcos en ewrc-results.com .
Vittore Pisani

**Vittore Pisani**, nado en Roma o 23 de febreiro de 1899 e morto en Como o 22 de decembro de 1990, foi un glotólogo italiano.

## Traxectoria 
### Formación e primeiros estudos 
Sen unha preparación clásica adecuada (aprendeu de maneira autodidacta o grego e a mesma glotoloxía), en 1916 inscribiuse na Facultade de Letras da Sapienza para o curso de doutoramento en Filoloxía clásica e doutorouse en 1921 co helenista Nicola Festa cunha tese sobre *Helena* de Eurípides. Tras o doutoramento estudou, tamén como autodidacta, o sánscrito. En 1946 fundou a revista *Paideia* e o ano seguinte o Sodalizio glottologico milanese. En 1985 adxudicáronlle o Premio Feltrinelli polos seus méritos filolóxicos e lingüísticos.

Nome destacado da lingüística italiana do século XX, na súa escola formáronse numerosos estudosos que acadaron importantes cátedras en Italia e no estranxeiro. Morreu no Hospital Sant’ Anna de Como o 22 de decembro de 1990, cando se convertera por idade no decano dos lingüistas italianos que vivían daquela.

### Obras principais 
* ''Grammatica dell'antico indiano* (1930-1933).
* *Geolinguistica e indoeuropeo* (1939).
* *Storia delle letterature antiche dell'India* (1954).
* *Indoeuropeo ed Europa* (1974).
* *Lingue preromane d'Italia: origini e fortune* (1978).
* *Lezioni sul lessico inglese*, Paideia Editrice, Brescia, 1967, 1976 (segunda edición).
* *Manuale storico della lingua greca*, Paideia Editrice, Brescia, 1973, 1947 (primeira edición, Sansoni, Florencia)

A bibliografía completa das publicacións de Vittore Pisani foi recollida por en Ciro Santoro, Maria Teresa Laporta, *Vittore Pisani glottologo (1899-1990). Bibliografia degli scritti*, Galatina, Congedo, 1991.
## Notas 
## Véxase tamén 
### Bibliografía 
* *Vittore Pisani (Roma 1899-Como 1990)*, necroloxía en "Kratylos", vv. 35-6 (1990).
* Carlo Alberto Mastrelli, *In memoria di Vittore Pisani*, en "Archivio glottologico italiano", LXXVII (1992).
* Giovanni Gentile, *Giovanni Gentile e il Senato: carteggio, 1895-1944'', a cargo de Emilia Campochiaro, Lucia Pasquini, Alessandra Millozzi, Rubbettino, 2004.
### Ligazóns externas 
* Biografía de Vittore Pisani na ed. en rede do Dizionario Biografico degli Italiani Treccani
O Monte, Turces, Touro

**O Monte** é un lugar da parroquia de Beseño, no concello de Touro. Segundo o Instituto Nacional de Estadística tiña 10 habitantes no 2010, 6 homes e 4 mulleres.

## Lugares e parroquias 
### Lugares de Turces 
### Parroquias de Touro
As Hortas, Dombodán, Arzúa

**As Hortas** é un lugar da parroquia de Dombodán no concello coruñés de Arzúa, na comarca homónima. Tiña 65 habitantes no ano 2010 segundo datos do Instituto Nacional de Estadística, dos cales 32 eran homes e 33 eran mulleres.

## Lugares e parroquias 
### Lugares de Dombodán 
### Parroquias de Arzúa
Castrillón, Maroxo, Arzúa

**Castrillón** é un lugar da parroquia de Maroxo no concello coruñés de Arzúa, na comarca homónima. Tiña 5 habitantes no ano 2018 segundo datos do Instituto Nacional de Estadística, dos cales 2 eran homes e 3 eran mulleres.

## Lugares e parroquias 
### Lugares de Maroxo 
### Parroquias da Arzúa
Trasfontao, Pantiñobre, Arzúa

**Trasfontao** é un lugar da parroquia de Pantiñobre no concello coruñés de Arzúa na Comarca de Arzúa. Tiña 4 habitantes no ano 2010 segundo datos do Instituto Nacional de Estadística, dos cales 3 eran homes e 1 era muller.

## Lugares e parroquias 
### Lugares de Pantiñobre 
### Parroquias da Arzúa
Xenofobia

[miniatura|Marcha contra a xenofobia en [Xohanesburgo.]]
A **xenofobia** (do grego *xeno*, "estranxeiro", e *fobia*, "temor") é o rexeitamento ao estranxeiro, con manifestacións que van desde o rexeitamento máis ou menos manifesto, o desprezo e as ameazas, até as agresións e asasinatos.

## Características 
Unha das formas máis comúns de xenofobia é a que se exerce en función da raza, isto é, o racismo. A «Convención Internacional sobre a Eliminación de todas as Formas de Discriminación Racial» aprobada pola Asemblea Xeral das Nacións Unidas o 21 de decembro de 1965) define a discriminación racial ou xenofobia como:

## Notas 
## Véxase tamén 
### Outros artigos 
* Aporofobia
* Racismo
### Ligazóns externas 
* Normativa sobre discriminación racial e xenofobia
Portodemouros, Dombodán, Arzúa

**Portodemouros** é un lugar da parroquia de Dombodán no concello coruñés de Arzúa, na comarca homónima. Segundo o Instituto Nacional de Estadística en 2010 tiña 16 habitantes (sete homes e nove mulleres).

Está a carón da parroquia homónima de Portodemouros, do concello de Vila de Cruces, pero co río Ulla polo medio. A esa altura está o encoro de Portodemouros.
## Lugares e parroquias 
### Lugares de Dombodán 
### Parroquias de Arzúa
Caso Dreyfus

O **caso Dreyfus** foi orixinado a raíz dun erro xudicial, sobre un contexto de espionaxe e antisemitismo, no que a vítima foi o capitán e enxeñeiro politécnico Alfred Dreyfus (1859-1935), de orixe xudía-alsaciano, e que durante doce anos, de 1894 a 1906, conmocionou a sociedade francesa da época, marcando un fito na historia do antisemitismo.

A revelación do escándalo en ''J'accuse*, un artigo de Émile Zola en 1898, provocou unha sucesión de crises políticas e sociais inéditas en Francia que, no momento do seu apoxeo en 1899, revelaron as fracturas profundas que subxacían na Terceira República Francesa. Dividiu os franceses en dous campos opostos, os *dreyfusards* (partidarios de Dreyfus) e os *antidreyfusards'' (opositores a Dreyfus). Revelou tamén a existencia na sociedade francesa dun núcleo de violento nacionalismo e antisemitismo difundido por unha prensa sumamente influente. O caso converteuse en símbolo moderno e universal da iniquidade en nome da razón de Estado.

## Véxase tamén 
### Ligazóns externas 
* Fonds Dreyfus
Calicrátidas

**Calicrátidas** foi un comandante naval espartano durante a Guerra de Decelia, a última fase da Guerra do Peloponeso.

## Traxectoria 
No ano -406 foi enviado ao Exeo para tomar o mando da frota espartana de Lisandro, o primeiro navarca. O período de tempo en que Calicrátidas exerceu de navarca foi breve e tropezou con varias dificultades. Principalmente, as intrigas do seu predecesor, quen aparentemente devolvera o diñeiro co que a frota debía ser pagada polo príncipe persa Ciro. Calicrátidas necesitaba o diñeiro de Ciro para pagar aos seus homes, pero, como un espartano tradicionalista, era remiso a pedilo a un persa. Os seus intentos pouco entusiastas de conseguir o financiamento de Ciro non se concretaron, e foi forzado a atopar unha fonte alternativa de fondos, que a cidade de Mileto ao final proveu.

Despois de gañar unha vitoria inicial contra o almirante ateniense Conón, Calicrátidas enfrontouse cunha considerábel frota ateniense enviada para auxiliar a Conón. Enfrontouse a esta frota na batalla de Arxinusas. O seu continxente naval foi completamente derrotado, e Calicrátidas morreu. Tras a súa morte, Lisandro, regresou de Esparta para ocupar o posto de navarca outra vez.

Calicrátidas é lembrado como un espartano da vella escola. Desdeñou a política de alianza con Persia que fora aprobada baixo Lisandro, e declarou que se a elección fose súa, buscaría a paz con Atenas. O papel crecente do diñeiro na política e a diplomacia espartanas, ofendía a súa tradicionalista, antimaterialista sensibilidade. Aínda que fracasou no seu mando, gañou o respecto de moitos espartanos e aliados, e foi moi ben considerado despois da súa morte.

## Véxase tamén 
### Bibliografía 
* Fine, John V.A. *The Ancient Greeks: A critical history* (Harvard University Press, 1983) ISBN 0-674-03314-0

### Ligazóns externas 
* Extracto  da *Vida de Lisandro* de Plutarco no que se dá conta do tempo de Calicrátidas como navarca.
Alfred Dreyfus

**Alfred Dreyfus**, nado en Mulhouse o 9 de outubro de 1859 e finado en París o 12 de xullo de 1935, foi un militar francés.

## Traxectoria 
Naceu no seo dunha adiñeirada familia de orixe xudía dedicada á fabricación de téxtiles, que abandonou Alsacia cando esta rexión foi anexionada por Alemaña tras a guerra franco-prusiana (1871). En 1872 opta pola cidadanía francesa e decide dedicarse á carreira militar, co desexo de ver reintegrada Alsacia a Francia. En 1882 entra na École polytechnique, decidido a emprender a carreira militar, alcanzado o grao de oficial de artillaría.

Consegue o grao de capitán en 1889, en 1890 entra na Escola de Guerra e en 1893 no Estado Maior do Exército no Ministerio da Guerra francés, momento no que xorden falsas acusacións (o famoso Caso Dreyfus), que o manteñen apartado do exército e recluído na Illa do Diaño, até que en 1906 é exonerado e reintegrado no exército con todas as honras, retirándose co grao de comandante.

En 1914, xa tenente coronel, toma o mando dunha unidade de reaprovisionamiento no curso da primeira guerra mundial. Tras a paz, regresou ao seu retiro até a súa morte en 1935, aos 75 anos.

## Véxase tamén 
### Ligazóns externas 
* Textos sobre Alfred Dreyfus, na páxina web da *Assemblee Nationale*.
Sam Mendes

**Samuel Alexander Mendes**, nado en Reading (Berkshire) o 1 de agosto de 1965 é un director de cinema e teatro británico.

## Traxectoria 
Estudou na Universidade de Cambridge. Como director de escena, é moi coñecido pola súa produción en 1998 de *Cabaret*. Como director de cinema destaca pola súa ópera prima *American Beauty* (1999), a cal o fixo acredor a un premio da Academia por Mellor Director.

Sam Mendes casou coa actriz inglesa Kate Winslet o 24 de maio de 2003. O seu primeiro fillo naceu en 2003. Tamén ten unha fillastra, Mia Hiney Threapleton, froito do primeiro matrimonio de Winslet co asistente de dirección inglés Jim Threapleton. O 15 de marzo de 2010 o matrimonio anunciou a súa separación.

## Filmografía 
## Premios
O Castrillón, Bacoi, Alfoz

**O Castrillón** é un lugar da parroquia de Bacoi, no concello de Alfoz, na comarca da Mariña Central. Segundo o INE a súa poboación en 2010 era de 3 persoas (2 homes e 1 muller).

## Lugares e parroquias 
### Lugares de Bacoi 
### Parroquias de Alfoz 
## Véxase tamén 
### Outros artigos 
* Lugares de Alfoz
Timothy Dalton

**Timothy Peter Dalton**, nado o 21 de marzo de 1946 en Colwyn Bay (Gales), é un actor británico.

## Traxectoria
É un actor de teatro coñecido polos seus roles Shakespearianos. Tamén é coñecido por interpretar a James Bond en dúas películas: *007: Alta tensión* e *007: Licencia para matar*.
Roberto Olabe

**Roberto Olabe Aranzabal**, nado en Vitoria o 20 de outubro de 1967, é un exfutbolista español. Xogaba de porteiro e militou entre outros no Salamanca e na Real Sociedad. Exerceu tamén como adestrador de varios equipos e como director deportivo. É pai do tamén futbolista Roberto Olabe del Arco.

## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com 
* Datos do xogador en footballdatabase.eu
Hindi de Fiji

O **hindi de Fiji** é unha lingua indoaria que é lingua materna de 313.000 persoas de orixe india en Fiji. Esta linguaxe é moi diferente do estándar falado en hindi, na India e as relacións entre as dúas linguas son similares ás que hai entre holandés e africáner. A linguaxe está composta dos dialectos do Leste Hindi (bhojpuri e awadhi) con moitas palabras en inglés e fixiano. É falado cun acento do Pacífico.

Nos últimos tempos, debido á axitación política en Fiji, un gran número de indios de Fiji teñen migrado a Australia, Nova Zelandia, os Estados Unidos e o Canadá, levando a lingua hindi de Fiji con eles.

## Notas 
## Véxase tamén 
### Outros artigos 
* Wikipedia en hindi de Fiji
Vin Diesel

**Mark Sinclair Vincent**, coñecido como **Vin Diesel**, nado en Nova York o 18 de xullo de 1967, é un actor estadounidense coñecido polo seu traballo en filmes de acción como *Fast & Furious*, *Pitch Black*, *xXx* ou *The Chronicles of Riddick*.

## Filmografía 
### Actor 
### Produtor 
### Director e guionista 
### Videoxogos 
* *The Chronicles of Riddick: Escape from Butcher Bay* (2004)
* *Need for Speed: Most Wanted (Black Edition)* (2005)
* *The Chronicles of Riddick: Assault on Dark Athena* (2009)
* *Wheelman* (2009)
Acordo estratéxico entre Eusko Alkartasuna e a Esquerda Abertzale

miniatura|
O 20 de xuño de 2010 a dirección de Eusko Alkartasuna (EA) e antigos membros da ilegalizada Batasuna (denominados xenericamente como esquerda abertzale, aínda que sen precisión) asinaron publicamente no Palacio Euskalduna de Bilbao un acordo soberanista titulado **Lortu arte** (Ata conseguilo) e subtitulado Bases dun acordo estratéxico entre forzas políticas independentistas, polo cal ambas partes comprometéronse a defender a "soberanía nacional" do País Vasco fronte a España e Francia.

## Notas
Labradorita

A **labradorita** é un mineral do grupo dos silicatos, subgrupo tectosilicatos, sendo un feldespato dos denominados plaxioclasios. É un aluminosilicato de sodio e calcio.

Ser, é un membro intermedio da serie de solución sólida dos plaxioclasios que teñen por extremos a albita (plaxioclasio de sodio) e a anortita (plaxioclasio de calcio). En certo xeito, pode considerarse como unha variedade da anortita.

O seu nome provén da península do Labrador (Canadá). Outro sinómino, como pode ser **espectrolita**, provén da iridescencia espectral que é típica deste mineral. Sinónimos pouco usados son: *carnatita*, *mauilita*, *radauita* e *silicita*.

## Hábito 
Observándoo na posición adecuada aprécianse os brillos da súa peculiar iridescencia, o que algúns denominan *labradorescencia*. Presenta nestes brillos un rango de cores desde a azul até a violeta, ás veces con verdes, amarelos ou laranxas, segundo a variedade. Algúns raros espécimes presentan todas estas cores á vez.

Normalmente tamén presenta maclas, producindo os cristais maclados un efecto de capas finas apiladas.

## Ambiente de formación 
Aparece na cristalización de rochas ígneas e en rochas metamórficas. É moi común que apareza labradorita nos gabros e noutras rochas ígneas máficas, xa que por norma xeral os plaxioclasios son máis cálcicas canto máis básica sexa a roca que os contén. É o principal compoñente da anortosita.

Polo seu ambiente de formación, os minerais aos que normalmente aparece asociada son biotita, piroxeno e hornblenda.

## Localización, extracción e uso 
[miniatura|[Cabuxón de labradorita]]miniatura|Lousa para a construción
Existes importantes depósitos no Labrador (Canadá), así como na península Escandinava.

Á parte do interese coleccionístico, a labradorita tamén ten aplicacións industriais para fabricar cerámicas, materiais refractarios e esmaltes, así como tamén se emprega cortada en lousas grandes na construción de edificacións como revestimento ornamental das paredes.

Algunhas labradoritas poden ser traballadas na xoiería.

## Véxase tamén 
### Ligazóns externas 
* Datos sobre localización de labradorita
* Sitio web con datos de labradorita
* Galería de minerais con información de labradorita
El Amigo del Pueblo

***El Amigo del Pueblo*** foi o nome de varias publicacións:

### En Galicia
****El Amigo del Pueblo***, periódico publicado na Coruña en 1868.
****El Amigo del Pueblo***, órgano do Centro Republicano de Santiago de Compostela publicado entre 1894 e 1895.
****El Amigo del Pueblo***, periódico publicado en Ferrol en 1904.
****El Amigo del Pueblo***, periódico publicado en Ferrol en 1915.
****El Amigo del Pueblo***, periódico publicado en Crecente en 1919.

### No resto de España
****El Amigo del Pueblo***, periódico fundado por Andrés Mellado Fernández en 1868.
****El Amigo del Pueblo***, semanario publicado en Alcalá de Henares entre 1909 e 1913.
****El Amigo del Pueblo***, periódico publicado en Azuaga entre 1930 e 1933.
****El Amigo del Pueblo***, periódico anarquista publicado entre 1937 e 1938.

### Na Arxentina
****El Amigo del Pueblo***, periódico publicado en San Fernando en 1915.
Orly

**Orly** é unha comuna francesa na rexión de Illa de Francia, no departamento de Val-de-Marne. Esténdese por unha área de 6,69&nbsp;km², con 20.470 habitantes, segundo os censos de 1999, cunha densidade de 3 060 hab / km².

## Demografía 
## Notas
Alban Berg

[miniatura|Busto en Schiefling am See, [Klagenfurt, Carintia (Austria).]]
**Alban Maria Johannes Berg**, nado en Viena o 9 de febreiro de 1885 e finado o 24 de decembro de 1935, foi un compositor austríaco.

Formou parte da chamada Segunda Escola de Viena xunto co seu mestre, Arnold Schönberg, e Anton Webern, tamén alumno de Schönberg. Compuxo nos distintos estilos de principios do século XX, pasando polo atonalismo primeiro, e logo polo dodecafonismo, con obras vencelladas á estética expresionista. Foi denominado o *Romántico do dodecafonismo* porque as súas composicións combinan o romanticismo Mahleriano cunha adaptación persoal do dodecafonismo de Schönberg, a súa música ten unha sonoridade que sempre evoca á tonalidade, o espírito romántico e unha inclinación marcadamente dramática e expresiva. As súas obras máis coñecidas son o seu Concerto para violín e as óperas *Lulu* e *Wozzeck* (composta a partir da obra teatral Woyzeck de Georg Büchner e estreada en 1924 en Viena con grande éxito).

Berg formaba parte da elite cultural vienesa a principios do século XX, encontrándose entre o seu círculo de amigos os músicos Alexander von Zemlinsky e Franz Schreker, o pintor Gustav Klimt, o escritor e sátiro Karl Kraus, o arquitecto Adolf Loos, e o poeta Peter Altenberg.

Faleceu probablemente a causa da picada dun insecto e o consecuente envelenamento sanguíneo, aos 50 anos.

## Obra 
## Véxase tamén
Concello de Lavadores

**Lavadores** foi un antigo concello de Galicia que funcionou como unidade administrativa entre 1836 e 1941.

## Xeografía
Lavadores ocuparía o sector interior oriental do termo actual de Vigo, e formaríano as parroquias de Beade, Bembrive, Candeán, Cabral, Teis, Valadares, Zamáns, e por suposto Lavadores. A súa extensión era de 56&nbsp;km².

O lugar tiña moitos lavadoiros, ademais de fontes e muíño. De todas as súas parroquias a única costeira era a de Teis namentres que o resto se estendía dende Santa Cristina de Lavadores, que era o núcleo capital do concello, ao longo de todo o Val do Fragoso. A poboación do concello de Lavadores estaba composta durante o século XIX na súa maior parte por agricultores. Viviu intensamente a principios do século XX o agrarismo e a loita dos foros. Andado o século o Concello acollerá boa parte da clase obreira empregada nas fábricas de Vigo, o que dará pé a un forte movemento obreiro.

## Historia
[miniatura|*... segregación de la parroquia de Teis ... para constituir en Municipio independiente...* *[Gaceta de Madrid* 13/12/1935.]]
O concello de Lavadores creouse no ano 1836 coa división territorial da provincia de Pontevedra que configuraba a Lei de Nova Planta.

Por outra parte, a carencia de servizos en Lavadores  e as obras sempre aprazadas por falta de presupostos obrigaba os veciños a recorrer a Vigo, o que levou a Beade no ano 1925 a pedir a súa anexión a Vigo, aínda que non o logrou, e a Bembrive a converterse nunha entidade local menor con Xunta Administrativa de seu no ano 1931. Catro anos máis tarde, no 1935, Teis independizouse de Lavadores. Coas casas e os termos de Vigo e de Lavadores confundíndose, a finais do ano 1940, o alcalde de Lavadores, naquel entón Xesús Fernández Fernández, fíxolle a proposta á súa veciñanza de anexionarse á cidade de Vigo, e o día 16 de abril de 1941 Lavadores uniu os seus destinos aos de Vigo. O novo concello ampliouse en 56 quilómetros cadrados e en máis de 39.000 habitantes por aquel entón.

## Véxase tamén 
### Bibliografía 
*
*

### Outros artigos 
* Concello de Teis
* Concello de Bouzas
Xoán Bautista Andrade

**Juan Bautista Andrade Tojedo**, nado en Lérez (Pontevedra) o 24 de xullo de 1879 e finado na mesma parroquia o 3 de setembro de 1930, foi un escritor galego. Foi tío do escritor e economista Valentín Paz-Andrade.

## Traxectoria 
miniatura|dereita|Placa no edificio en que viviu en Lérez.

Fillo de Manuel Andrade Carlín, deuse a coñecer como poeta arredor do 1900, ao gañar o primeiro premio nun certame organizado polo Ateneo León XIII de Compostela. Foi premiado pola composición "Íntima" na celebración do centenario de Rojas Zorrilla en Toledo. En 1910 gañou en Santiago a flor natural polo poema "Las cumbres" e o primeiro accésit por "La casa muerta".

Salienta a súa obra lírica en castelán:
* *Al amor del terruño* (1915), libro de corte clásico e inspiración romántica que contén os seus poemas premiados
* *Al desplegarse la rosa* (1917), monólogo lírico 
* *Diana de gaita* (1930), na que mostra unha visión da paisaxe galega de gran sensibilidade. Algunhas investigacións sinalan a influencia deste libro na obra de Luís Amado Carballo e na escola imaxinista. 

Andrade tiña máis obras pendentes de publicación, mais non chegaron ao prelo por mor do seu pasamento: *Poemas compostelanos*, *Enfoques* (estudos sobre sensibilidade); *El Pazo, los cipreses y el mar* (ensaios sobre a paisaxe) e a novela *La sombra de Fr. Juan*. 

En lingua galega publicou só tres ou catro poemas, aínda que parece que antes do seu pasamento preparaba a publicación dunha obra lírica en galego, *Cantarelas*.

## Notas 
## Véxase tamén 
### Bibliografía 
* 
* "Andrade Tojedo, Xoán Bautista" en *Enciclopedia Galega Universal*, t. 1. p.&nbsp;512.
* "Andrade Tojedo, Xoán Bautista" en *Dicionario biográfico de Galicia*, t. 1. p.&nbsp;56.
* "Andrade Tojedo, Xoán Bautista" en *Diccionario enciclopédico galego universal*, t. 4. p.&nbsp;42.

### Outros artigos 
* Valentín Paz-Andrade
Modesto Bará Álvarez

**Modesto Bará Álvarez**, nado en Pontevedra en 1898 e finado na mesma cidade o 15 de xaneiro de 1973, foi un xornalista galego.

## Traxectoria 
Iniciou os seus estudos no seminario de Herbón, e despois seguiu as carreiras de Maxisterio e Veterinaria. Nos seus primeiros anos foi profesor de latín e despois colaborou en *El Pueblo Gallego*, *Diario de Pontevedra*, *El Progreso* e *Faro de Vigo*, máis tarde desempeñou o cargo de director de *Galicia Nueva*, de Vilagarcía de Arousa e dirixiu as revistas *Hebe* e *Alborada*. Defendeu a orixe pontevedresa de Cristovo Colón, expoñendo as súas teorías en distintos artigos e traballos. En 1916, cando as Irmandades da Fala, convértese en comentarista innovador do rexionalismo tradicional. Entre 1917 e 1919 aparece vinculado ao círculo agrario pontevedrés que edita *La Raza*, periódico do que chegou a ser propietario. Foi membro titular do Instituto de Cultura Hispánica e colaborou en numerosas publicacións suramericanas.

## Vida persoal 
Casou con Irene Temes Diéguez coa que tivo cinco fillos, entre eles o químico Salvador Bará Temes.

## Véxase tamén 
### Bibliografía 
* *Dicionario biográfico de Galicia*, t. 1, p.&nbsp;90.
Galicia Nueva

***Galicia Nueva*** foi o nome de varias publicacións:

****Galicia Nueva***, periódico publicado en Vilagarcía de Arousa entre 1907 e 1938.
****Galicia Nueva***, periódico publicado na Coruña entre 1910 e 1915.
****Galicia Nueva***, periódico publicado na Habana en 1916.
****Galicia Nueva***, periódico publicado en Montevideo entre 1918 e 1919.
****Galicia Nueva***, periódico publicado en Montevideo en 1931.
Galicia Nueva (Vilagarcía de Arousa)

***Galicia Nueva*** foi un periódico editado en Vilagarcía de Arousa entre 1907 e 1938.

## Historia e características 
Subtitulado *Periódico regional. Primer diario de Villagarcía*, apareceu o 15 de marzo de 1907. Dirixírono sucesivamente Francisco Cano e Juan Gándara Rivas. A partir de 1918 pasou a ser propiedade de José Benito Fernández Peón, quen tamén exerceu como director. No período 1923-1929 foi dirixido por Delfín Mein Estévez. En febreiro de 1929 pasou a dirixilo Manuel del Río Candamo que se mantivo no posto até xullo dese ano cando renunciou e foi substituído polo propietario José Benito Fernández. Tamén exerceu un tempo como director Modesto Bará Álvarez. Foi unha publicación liberal que actuou como portavoz de Acción Gallega, con crónicas de Basilio Álvarez. Ademais da información xeral, incluíu artigos históricos, textos literarios e poemas. Malia que as súas vendas descenderon dende 1918, coa chegada da Segunda República colleu certo pulo apoiando o proxecto do Estatuto de autonomía. Logo do golpe de Estado do 18 de xullo de 1936 converteuse en voceiro franquista. Cesou a súa publicación en 1938.

No seu prelo imprimiuse o xornal *Roteiro*, de Vilagarcía de Arousa.

## Notas 
## Véxase tamén 
### Bibliografía 
* 
* 

* 
### Outros artigos 
* Lista de publicacións impresas da provincia de Pontevedra
Río Navajos

O **río Navajos**, tamén coñecido como **Arroio Bustillo** ou **Ahogaborricos**, é un río español de escaso caudal, afluente do río Valderaduey.

Ten unha lonxitude aproximada de cincuenta quilómetros. O seu necemento encóntrase moi próximo ó vértice xeodésico *Navajos* (841,4 msnm), na confluencia dos termos municipais de Fontihoyuelo, Villanueva de la Condesa e Villalón de Campos; ós poucos quilómetros atravesa Bustillo de Chaves, vila da que toma un dos seus nomes. A totalidade do seu curso transita pola bisbarra caselá leonesa de Terra de Campos, na súa maior parte pola provincia de Valladolid, aínda que na súa porción final penetra na de Zamora onde desemboca no Río Valderaduey, á altura de Villalpando.

## Municipios que atravesa
* **Provincia de Valladolid**:
** Fontihoyuelo (onde nace).
** Villalón de Campos (fai de linde do municipio).
** Villanueva de la Condesa (fai de linde do municipio).
** Bustillo de Chaves.
** Villacid de Campos.
** Ceinos de Campos.
** Villalán de Campos.
** Aguilar de Campos.
** Villamuriel de Campos.
** Villafrechós.
** Santa Eufemia del Arroyo.
* **Provincia de Zamora**:
** Quintanilla del Monte.
** Villamayor de Campos.
** Villalpando (onde desemboca no Valderaduey).
ITunes Originals - Yeah Yeah Yeahs

***iTunes Originals - Yeah Yeah Yeahs*** é un recompilatorio da serie iTunes Originals da banda estadounidense Yeah Yeah Yeahs editado o 20 de outubro do 2009 polo selo DGC Records. Está formado por cancións ao vivo e entrevistas. Só está dispoñible a través da iTunes Music Store.

## Listaxe de cancións 
#iTunes Originals - 0:03
# It's the Year to Be Hated (Interview) - 2:39
# Our Time (iTunes Originals Version) [Acoustic] - 3:08
# A Love Song In the Truest Sense (Interview) - 2:28
# Maps (iTunes Originals Version) [Acoustic] - 3:59
# Conga Line Around a Dead Dog (Interview) - 1:34
# Y Control - 4:02
# The Studio As Laboratory (Interview) - 3:29
# Gold Lion - 3:08
# Back From the Dead (Interview) - 1:11
# Cheated Hearts - 3:58
# Darker Side of Yeah Yeah Yeahs (Interview) - 1:41
# Down Boy - 3:54
# Something Tangy, Something Sour (Interview) - 1:16
# Dull Life (iTunes Originals Version) [Acoustic] - 3:47
# Glam Rock Murder On the Dancefloor (Interview) - 1:30
# Heads Will Roll - 3:41
# Rewarding Love Song (Interview) - 1:26
# Hysteric (iTunes Originals Version) [Acoustic] - 4:10
# Range of Musicianship (Interview) - 1:28
# Runaway (iTunes Originals Version) [Acoustic] - 4:36
Río Corgo, río Douro

O **río Corgo** é un dos afluentes do río Douro. Nace no concello de Vila Pouca de Aguiar e desemboca xunto á cidade de Peso da Régua, na marxe dereita do río Douro, pasando antes por Vila Real e o concello de Santa Marta de Penaguião.

## Características 
No medio do seu traxecto pasa pola cidade de Vila Real, onde recibe como afluente o río Cabril (que nace na Serra do Alvão), ademais doutros pequenos ríos.

Despois de Vila Real e ó entrar no concello de Santa Marta de Penaguião, o Corgo ten nas súas beiras as viñas da Denominación de Orixe do Douro.

Aínda en Vila Real, o río ten dous encoros, un para o lecer, o complexo do Codessais, con piscinas e praia fluvial, bares e animación nas noites de verán, e o segundo, co nome de Terragido, para aproveitamento hidroeléctrico e tratamento de augas e residuos urbanos.

O río Corgo ten durante o seu traxecto entre Vila Real e a Régua a compaña da Liña do Corgo, unha vía de ferrocarril de vía estreita con automotoras LRV 2000 que non superan os 30&nbsp;km hora, é unha liña histórica nos meses de verán para viaxes turísticas, nunha viaxe de cerca de 50 minutos entre as dúas cidades (Régua - Vila Real). Ó longo do traxecto pode admirarse a magnífica vista do val do río, a beleza das viñas da rexión con Denominación de Orixe do Douro, ademais de antigas casas señoriais das quintas do Douro, tendo ó lonxe no horizonte a Serra do Marão.

### Afluentes 
* Ribeira de Codessais (esq.)
* Ribeira de Tourinhas (esq.)
* Río Cabril (der.)
* Río Sordo (der.)
* Río Tanha (esq.)

### Presas no río Corgo 
* Presa do Terragido

## Véxase tamén
Half an Octopuss & Quadpus

"**Half an Octopuss**" é o nome dun EP da banda inglesa The Cure, lanzado nunha edición limitada exclusivamente no Reino Unido en 1985.

"**Quadpus**" foi a alternativa estadounidense e canadense, aparecida no ano seguinte cunha listaxe distinta de cancións, onde destaca o tema "A Night Like This" do cal se fixo un vídeo en 1986.

## Listaxe de cancións 
### Half an Octopuss 
# "Close to Me"
# "A Man Inside My Mouth"
# "New Day"
# "Stop Dead"

### Quadpus 
# "A Night Like This"
# "New Day"
# "Close to Me"
# "A Man Inside My Mouth"
Rat Pack

**Rat Pack** foi o nome co que se coñeceu un grupo de artistas estadounidenses que, reunidos ao redor primeiro de Humphrey Bogart e máis tarde de Frank Sinatra, prolongaron as súas actividades privadas como amigos á realización de determinadas actividades artísticas, tales como películas, concertos, espectáculos etc. Activo entre mediados da década de 1950 e mediados da de 1960, os seus membros máis coñecidos foron, á parte de Sinatra, Dean Martin, Sammy Davis Jr., Peter Lawford e Joey Bishop, como núcleo principal. Ademais, formaron parte ocasional do mesmo artistas como Shirley MacLaine, Lauren Bacall, Angie Dickinson, Marilyn Monroe e Judy Garland.

## Filmografía conxunta 
* *It Happened in Brooklyn* (1947) (Sinatra, Lawford)
* *Some Came Running* (1958) (Sinatra, Martin e MacLaine)
* *Cando ferve o sangue* (1959) (Sinatra, Lawford, and initially Davis)
* ''Ocean's Eleven* (1960) (Sinatra, Martin, Davis, Lawford e Bishop)
* *Sergeants 3* (1962) (Sinatra, Martin, Davis, Lawford, e Bishop)
* *4 for Texas* (1963) (Sinatra and Martin)
* *Robin and the 7 Hoods* (1964) (Sinatra, Martin, Davis, e inicialmente Lawford)
* *Marriage on the Rocks* (1965) (Sinatra e Martin)
* A Man Called Adam (1966) (Davis e Lawford
* *Texas Across the River* (1966) (Martin e Bishop)
* *Salt and Pepper* (1968) (Davis e Lawford)
* *One More Time* (1970) (Davis e Lawford)
* *The Cannonball Run* (1981) (Martin e Davis)
* *Cannonball Run II* (1984) (Martin, Davis, Sinatra e MacLaine)

## Véxase tamén 
### Ligazóns externas 
* *The Rat Pack: 25 Never-Seen Photos''
Raoul Trujillo

**Jose Raoul Trujillo** nado o 8 de maio de 1955 en Santa Fe, Novo México é un actor e bailarín americano descendente dos indios apache/ute. El é quizais mellor coñecido pola interpretación do malvado comandante maia no filme de Mel Gibson, *Apocalypto*.

## Filmografía 
* *Divided Loyalties* (1989)
* *Scanners II: The New Order* (1991) como Peter Drak
* *Black Robe* (1991) como Kiotseaton
* *Clearcut* (1991) como Eugene
* *The Adjuster* (1991) como Matthew
* *Paris, France* (1993) como Minter
* *Trial at Fortitude Bay* (1994)
* *Highlander III: The Final Dimension* (1994) como Guerreiro #1
* *Black Fox* e *Black Fox: The Price of Peace* (1995) como Running Dog
* *Song of Hiawatha* (1997)
* *House of Frankenstein* (1997) como Woody
* *Waking up Horton* (1998) como Horton
* *La Femme Nikita* (1999) como Chris Ferreira
* *The Blue Butterfly* (2004) como Alejo
* *Frankenfish* (2004) como Ricardo
* *Into the West* (2005) como Red Cloud
* *The New World* (2005) como Tomocomo
* *Apocalypto* (2006) como Zero Wolf
* *Tin Man* (2007) como Raw
* *True Blood* (2008) como Longshadow
* *In Plain Sight* (2009) as Felix Calderon
* *Triassic Attack* (2010) como Dakota
* *Cowboys & Aliens* (2011) como Black Knife
* *Moby Dick* (2011) como Queequeg
* *Neverland* (2011) como Holy Man
Frederico III de Alemaña

**Frederico III de Hohenzollern**, nado en Potsdam o 18 de outubro de 1831 e finado o 15 de xuño de 1888, foi o emperador de Alemaña (káiser) e rei de Prusia, durante 1888 (9 de marzo-15 de xuño).

## Traxectoria 
Era fillo do príncipe Guillerme de Prusia e de Augusta de Saxonia-Weimar-Eisenach (o seu pai era irmán do rei Frederico Guillerme IV de Prusia).

En 1858 casou con Vitoria, princesa do Reino Unido, filla da raíña Vitoria de Gran Bretaña e Irlanda e Alberte de Saxonia-Coburgo-Hannover, coa que tivo oito fillos:

* Guillerme II (1859-1941), rei de Prusia, emperador de Alemaña. 
* Carlota de Prusia (1860-1919), casada con Bernardo III de Saxonia-Hildburghausen (1851-1928). 
* Henrique de Prusia (1862-1929), casado con Irene de Hesse (1866-1953). 
* Sexismundo de Prusia (1864-1866). 
* Vitoria de Prusia (1866-1929), casada con Adolfo von Schauburg-Lippe (?1916). Viúva, casou con Alexandre Zoubkoff (1901-1936). 
* Waldemar de Prusia (1868-1879). 
* Sofía de Prusia (1870-1932), casada con Constantino I de Grecia (1868-1940). 
* Margarida de Prusia (1872-1954), casada co landgrave Frederico de Hesse (1868-1940).

Cando o seu pai converteuse en rei de Prusia, desde 1861 foi príncipe herdeiro da coroa. Participou como oficial de Prusia na Guerra austro-prusiana en 1866 e, en 1870, na Guerra franco-prusiana.

Con posterioridade á unificación alemá (a partir de 1871), Frederico, de ideas liberais e influído pola súa esposa, tivo diferenzas políticas co conservador chanceler Bismarck, pero se mantivo á marxe do poder político durante a vida do seu pai. Falecido Guillerme I o 9 de marzo de 1888, Frederico só puido reinar 99 días por padecer un cancro de larinxe, chegando a perder o fala tras unha operación. Sucedeulle á súa morte o seu fillo Guillerme II.

## Véxase tamén 
### Ligazóns externas 
* deutsche-schutzgebiete.de
Varshons

***Varshons*** é un álbum de versións da editado pola banda estadounidense The Lemonheads o 23 de xuño do 2009 polo selo The End Records.

Foi producido polo líder de Butthole Surfers Gibby Haynes, e conta cunha boa variedade de temas de distintos artistas. Entre as colaboracións están as da actriz Liv Tyler, que gravou voces no tema de Leonard Cohen "Hey, That's No Way To Say Goodbye", e as da modelo Kate Moss que aparece en "Dirty Robot".

## Listaxe de cancións 
# "I Just Can't Take It Anymore" (Gram Parsons) - 3:02
# "Fragile" (Wire) - 1:19
# "Layin' Up With Linda" (GG Allin) - 2:17
# "Waiting Around to Die" (Townes Van Zandt) - 2:22
# "The Green Fuz" (Randy Alvey & The Green Fuz) - 2:48
# "Yesterlove" (Sam Gopal) - 4:30
# "Dirty Robot" (Arling & Cameron) - 2:54
# "New Mexico" (FuckEmos) - 3:41
# "Dandelion Seeds" (July) - 3:31
# "Hey, That's No Way To Say Goodbye" (Leonard Cohen) - 3:04
# "Beautiful" (Christina Aguilera) - 3:45
# "How Can We Hang On?" (Tim Hardin) - 1:56 Canción extra online